રવિવારના મુકાબલામાં ઈંગ્લેન્ડના આક્રમણનો પનામા પાસે કોઈ જ જવાબ ન હતો. ઈંગ્લેન્ડ માટે જ્હોન સ્ટોન્સે આઠમી અને 40મી મિનિટે બે ગોલ નોંધાવ્યા હતા જ્યારે હેરી કેને 22મી 46મી અને 62મી મિનિટે ગોલ નોંધાવ્યા હતા. જેસ્સે લિન્ગાર્ડે 36મી મિનિટે એક ગોલ નોંધાવ્યો હતો. જ્યારે પનામા માટે ફિલિપ બિલોયે આશ્વાસન રૂપ 78મી મિનિટે એક ગોલ નોંધાવ્યો હતો અને તે વર્લ્ડ કપ ફાઈનલ્સમાં પનામા માટે ગોલ નોંધાવનારો પ્રથમ ફૂટબોલર બન્યો હતો. તેણે ગોલ નોંધાવ્યો ત્યારે સ્ટેડિયમમાં હાજર પનામાના સમર્થકો ખુશીથી ઝૂમી ઉઠ્યા હતા. ગ્રૂપ-જીમાંથી પનામા ઉપરાંત ટ્યુનિશિયા ટુર્નામેન્ટમાંથી બહાર થઈ ગયા છે.